**Základná umelecká škola, Mierová 81, 066 01 Humenné**

**VNÚTORNÁ SMERNICA**

**o slobodnom prístupe k informáciám podľa zákona č. 211/2000 Z. z.**

Humenné 2015

**Základná umelecká škola, Mierová 81, 066 01 Humenné**

**VNÚTORNÁ SMERNICA**

**o slobodnom prístupe k informáciám podľa zákona č. 211/2000 Z. z.**

**Čl. 1**

**Všeobecné ustanovenia**

1. Táto smernica upravuje podmienky, postup a rozsah slobodného prístupu k informáciám, týkajúcich sa Základnej umeleckej školy, Mierová 81, 066 01 Humenné (ďalej len „škola“), podľa zákona č. 211/2000 Z. z. o slobodnom prístupe k informáciám v zmysle neskorších zmien a doplnkov (ďalej len „zákon o slobode informácií“).

2. Zriaďovateľom školy je Mesto Humenné podľa osobitného zákona.

3. Táto smernica stanovuje i sadzobník úhrad za sprístupnenie informácií v zmysle § 5 ods. 1 písm. f) a § 21 zákona.

**Čl. 2**

**Výkon kompetencie povinnej osoby**

 1. ZUŠ Mierová 81, 066 01 Humenné poskytuje prístup k informáciám, ktoré má k dispozícii s obmedzeniami uvedenými v § 8, § 9, § 10, § 11, § 12 zákona č. 211/2000, a to jednak spôsobom umožňujúcim hromadný prístup k informáciám, alebo na základe žiadosti. Pracoviskom poskytujúcim za ZUŠ informácie na základe žiadosti o sprístupnenie informácie podľa zákona o slobode informácií ( ďalej len žiadosť ) je útvar riaditeľa, ktorý plní aj úlohu podateľne ZUŠ.

 2. Hromadným spôsobom sa zverejňujú najmä údaje vymedzené v § 5 zákona o slobode informácií.

**Čl. 3**

**Vymedzenie niektorých pojmov**

1. Žiadateľom o sprístupnenie informácie je fyzická osoba alebo právnická osoba, ktorá požiada o sprístupnenie informácie.

2. Hromadným spôsobom sa zverejňujú najmä údaje vymedzené v § 5 zákona. Za hromadný prístup k informáciám sa považuje najmä zverejnenie informácií na internetovej stránke ZUŠ, oznámenia na verejne prístupnej vývesnej tabuli na pracovisku v ZUŠ, prípadne materiály vydávané ZUŠ.

3. Zverejnenou je taká informácia, ktorú môže každý opakovane vyhľadávať a získavať, najmä informácia publikovaná v tlači, na internete alebo vystavená na informačnej tabuli s možnosťou voľného prístupu.

 4. Sprievodnou je taká informácia, ktorá úzko súvisí s požadovanou informáciou, najmä informácia o jej existencii, pôvode, počte, dôvode odmietnutia sprístupniť informáciu, o dobe, počas ktorej trvá odmietnutie sprístupnenia informácie, a kedy bude opätovne preskúmaná.

**Čl. 4**

**Povinné zverejňovanie informácií**

1. Organizačné útvary ZUŠ ( pedagogický útvar, hospodársko-správny útvar) sú povinné, v rámci svojich kompetencií podľa organizačného poriadku ZUŠ, zverejňovať na internetovej stránke ZUŠ a na informačných tabuliach na pracovisku ZUŠ informácie podľa § 5 zákona o slobode informácií v tomto rozsahu:

a) spôsob zriadenia ZUŠ, jeho právomoci a kompetencie (zriaďovacia listina so štatútom),

b) organizačná štruktúra ZUŠ ( príloha k organizačnému poriadku ZUŠ),

c) miesto, čas a spôsob, akým možno získavať informácie od ZUŠ, informácie o tom, kde možno podať žiadosť, návrh, podnet, sťažnosť a iné podanie,

d) miesto, lehota a spôsob podania opravného prostriedku a možnosti súdneho preskúmania rozhodnutia vydaného ZUŠ vrátane výslovného uvedenia požiadaviek, ktoré musia byť splnené,

e) postup, ktorý musí ZUŠ dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať,

f) prehľad predpisov, pokynov, inštrukcií, výkladových stanovísk, podľa ktorých ZUŠ koná, alebo ktoré upravujú práva a povinnosti fyzických a právnických osôb vo vzťahu k ZUŠ,

g) sadzobník úhrad za sprístupňovanie informácií,

2. Vedúci príslušného útvaru je zodpovedný za správnosť a aktuálnosť zverejnenej informácie.

**Čl. 5**

**Odkaz na zverejnenú informáciu**

1. Ak predmetom žiadosti je získanie informácií, ktoré už boli zverejnené, ZUŠ najneskôr do 5 dní od podania žiadosti oznámi žiadateľovi údaje, ktoré umožnia vyhľadanie a získanie požadovaných informácií.

2. Ak žiadateľ trvá na sprístupnení zverejnených informácií, ZUŠ mu ich sprístupní v zákonnej lehote, ktorá však začína plynúť dňom, keď žiadateľ oznámil, že trvá na sprístupnení informácie.

**Čl. 6**

**Obmedzenia prístupu k informáciám**

1. Dôvodom na obmedzenie prístupu k informáciám sú:

a) ochrana utajovaných skutočností,

b) ochrana osobnosti a osobných údajov,

c) ochrana obchodného tajomstva,

d) ochrana ďalších údajov.

2. Všetky obmedzenia práva na informácie sa vykonávajú tak, že ZUŠ sprístupní požadované informácie po vylúčení tých informácií, ktoré nie je možné podľa zákona sprístupniť. Toto právo na obmedzenie trvá len dovtedy, kým trvá dôvod zneprístupnenia.

**Čl. 7**

**Ochrana utajovaných skutočností**

1. Ak požadovaná informácia tvorí utajovanú skutočnosť alebo je predmetom bankového tajomstva alebo daňového tajomstva, ku ktorým nemá žiadateľ oprávnený prístup, ZUŠ ju nesprístupní s odkazom na príslušný právny predpis.

**Čl. 8**

**Ochrana osobnosti a osobných údajov**

1. Informácie, ktoré sa dotýkajú osobnosti a súkromia fyzickej osoby, písomnosti osobnej povahy, podobizne, obrazové snímky a obrazové a zvukové záznamy týkajúce sa fyzickej osoby alebo jej prejavov osobnej povahy ZUŠ sprístupní len vtedy, ak to ustanovuje osobitný zákon, alebo s predchádzajúcim písomným súhlasom dotknutej osoby.

2. Informácie o osobných údajoch fyzickej osoby, ktoré sú spracúvané v informačnom systéme za podmienok ustanovených zákonom o ochrane osobných údajov ZUŠ sprístupní len vtedy, ak to ustanovuje zákon o slobode informácií, alebo na základe predchádzajúceho písomného súhlasu dotknutej osoby.

3. ZUŠ sprístupní na účely informovania verejnosti osobné údaje o fyzickej osobe, ktorá je vedúcim zamestnancom vykonávajúcim práce vo verejnom záujme. Toto ustanovenie sa týka vedúcich zamestnancov ZUŠ na tých vedúcich miestach, ktoré sú podľa pracovného poriadku ZUŠ obsadzované výberovým konaním. Sprístupňujú sa osobné údaje v tomto rozsahu:

a) titul, meno a priezvisko,

b) funkcia a deň ustanovenia alebo vymenovania do funkcie,

c) pracovné zaradenie a deň začiatku pracovnej činnosti,

d) miesto výkonu funkcie alebo pracovnej činnosti a orgán, v ktorom funkciu alebo činnosť vykonáva,

 e) plat a ďalšie finančné náležitosti priznané za výkon funkcie alebo pracovnej činnosti, ak sú uhrádzané zo štátneho rozpočtu alebo iného verejného rozpočtu.

**Čl. 9**

**Ochrana obchodného tajomstva**

1. Informácie označené ako obchodné tajomstvo ZUŠ nesprístupní.

2. Porušením alebo ohrozením obchodného tajomstva nie je sprístupnenie informácie:

a) týkajúcej sa závažného vplyvu na zdravie ľudí, svetové kultúrne a prírodné dedičstvo a životné prostredie,

b) o znečisťovaní životného prostredia,

c) ktorá sa získala za verejné financie alebo sa týka použitia verejných financií alebo nakladania s majetkom štátu,

 d) o štátnej pomoci a informácie o hospodárení s verejnými prostriedkami a o obsahu, plnení a činnostiach vykonávaných na základe uzatvorenej zmluvy.

**Čl. 10**

**Ďalšie obmedzenia prístupu k informáciám**

1 . ZUŠ obmedzí sprístupnenie informácie alebo informáciu nesprístupní, ak

a) jej bola odovzdaná osobou, ktorej takú povinnosť zákon neukladá a ktorá na ZŠ písomne oznámila, že so sprístupnením informácie nesúhlasí, alebo do siedmich dní na výzvu neodpovedala, hoci bola na túto lehotu upozornená,

b) ju zverejňuje podľa osobitného zákona vo vopred stanovenej dobe a táto uplynula,

c) tým možno porušiť ochranu duševného vlastníctva s výnimkou, ak oprávnená osoba na zverejnenie udelila súhlas,

d) sa týka výkonu kontroly, dohľadu alebo dozoru orgánom verejnej moci podľa osobitného predpisu okrem informácie o výsledku, ak to osobitný predpis nezakazuje.

2. Pri sprístupňovaní informácií, ktoré ZUŠ získala od tretej osoby na plnenie úlohy na základe osobitného zákona, ktorý je prekážkou v prístupe k informáciám, môže ZUŠ sprístupniť len tie informácie, ktoré priamo súvisia s jej úlohami.

**Čl. 11**

**Podmienky obmedzenia**

1 Všetky obmedzenia práva na informácie vykonáva ZUŠ tak, že sprístupní požadované informácie vrátane sprievodných informácií po vylúčení tých informácií, pri ktorých to ustanovuje zákon. Oprávnenie odmietnuť sprístupnenie informácie trvá dovtedy, kým trvá dôvod nesprístupnenia.

**Čl. 12**

**Žiadosť o sprístupnenie informácií**

1. Žiadosť možno podať písomne, ústne, faxom, elektronickou poštou alebo iným technicky vykonateľným spôsobom. Na prijatie ústnej žiadosti predkladanej osobne alebo telefonicky sa použije formulár žiadosti, ktorý tvorí prílohu č. 1 tejto smernice. Žiadosti o poskytnutie informácií sa prijímajú na riaditeľstve /riaditeľka, zástupkyne riaditeľky/ ZUŠ.

2. Ak bola žiadosť o poskytnutie informácie podaná mimo riaditeľstva ZUŠ /sekretariát školy, zamestnanci, ktorí nie sú kompetentní vo veci poskytovania informácií konať/ sú povinní postupovať nasledovne:

a) žiadosti podávané písomne, faxom bezodkladne odovzdať na riaditeľstve ZUŠ,

b ) o žiadosti podanej ústne (osobne alebo telefonicky) vyhotoviť záznam na tlačive (príloha č.1) a tlačivo bezodkladne odovzdať na riaditeľstve ZUŠ,

c) žiadosti o poskytnutie informácií riaditeľstvo ZUŠ prijíma v čase 8,30 hod.-16,30 hod.

d) žiadosti o poskytnutie informácie centrálne eviduje riaditeľstvo ZUŠ /sekretariát školy/ pod evidenčným číslom v registratúrnom denníku a v centrálnej evidencii žiadostí.

3. Zo žiadosti musí byť zrejmé, že je určená ZUŠ, meno a priezvisko alebo obchodné meno žiadateľa, adresa alebo sídlo žiadateľa, ktorých informácií sa týka a aký spôsob sprístupnenia informácie žiadateľ navrhuje.

4. Ak žiadosť nemá predpísané náležitosti, ZUŠ bezodkladne vyzve žiadateľa, aby v určenej lehote, ktorá nesmie byť kratšia ako 7 dní, neúplnú žiadosť doplnil. Zároveň poučí žiadateľa aj o tom, ako treba doplnenie urobiť. Ak tak žiadateľ neurobí a informáciu nemožno pre tento nedostatok sprístupniť, ZUŠ žiadosť odloží.

5. Žiadosť je podaná dňom, keď bola oznámená alebo doručená ZUŠ.

6. Na požiadanie ZUŠ písomne potvrdí prijatie žiadosti a oznámi predpokladanú výšku úhrady za sprístupnenie informácie.

**Čl. 13**

**Postúpenie žiadosti**

1. Ak ZUŠ nemá požadované informácie, ale má vedomosť o tom, kde možno požadovanú informáciu získať, postúpi žiadosť do piatich dní odo dňa doručenia príslušnej povinnej osobe, ktorá má požadované informácie, inak žiadosť odmietne rozhodnutím podľa čl. 15.

2. Postúpenie žiadosti ZUŠ bezodkladne oznámi žiadateľovi.

3. Lehota na vybavenie žiadosti začína plynúť znovu dňom, keď príslušná povinná osoba dostala postúpenú žiadosť.

**Čl. 14**

**Spôsob sprístupnenia informácií**

1. Informácie sa sprístupňujú ústne, nahliadnutím do spisu vrátane možnosti vyhotoviť si odpis alebo výpis, odkopírovaním informácií na technický nosič dát, sprístupnením kópií originálov s požadovanými informáciami, telefonicky, faxom, poštou, elektronickou poštou. Ak informáciu nemožno sprístupniť spôsobom určeným žiadateľom, dohodne ZUŠ so žiadateľom iný spôsob sprístupnenia informácie.

2. ZUŠ umožní každému, bez preukázania právneho alebo iného dôvodu alebo záujmu nahliadnuť, robiť si výpisy alebo odpisy alebo kópie zo spisov a z dokumentácie.

3. ZUŠ pritom urobí opatrenia, aby nazretím do dokumentácie neboli porušené zákonné obmedzenia prístupu k informáciám.

**Čl. 15**

**Lehoty na vybavenie žiadosti**

1. Žiadosť o sprístupnenie informácií ZUŠ vybaví bez zbytočného odkladu, najneskôr do ôsmich pracovných dní odo dňa podania žiadosti alebo odo dňa odstránenia nedostatkov žiadosti.

2. Zo závažných dôvodov môže ZUŠ predĺžiť lehotu vybavenia najviac o osem pracovných dní. Závažnými dôvodmi sú:

a) vyhľadávanie a zber požadovaných informácií na inom mieste, ako je sídlo ZUŠ,

b) vyhľadávanie a zber väčšieho počtu oddelených alebo odlišných informácií požadovaných na sprístupnenie v jednej žiadosti,

c) preukazateľné technické problémy spojené s vyhľadávaním a sprístupňovaním informácií, o ktorých možno predpokladať, že budú odstránené v priebehu predĺženej lehoty.

3. Predĺženie lehoty ZUŠ oznámi žiadateľovi bezodkladne, najneskôr pred uplynutím základnej lehoty na vybavenie žiadosti. V oznámení uvedie dôvody, ktoré viedli k predĺženiu lehoty.

**Čl. 16**

**Vybavenie žiadosti a vydanie rozhodnutia**

1. Ak ZUŠ poskytne žiadateľovi požadované informácie v požadovanom rozsahu, požadovaným alebo dohodnutým spôsobom v zákonom stanovenej lehote, urobí rozhodnutie o sprístupnení informácie zápisom do spisu. Proti takémuto rozhodnutiu nemožno podať opravný prostriedok.

 2. Ak ZUŠ žiadosti nevyhovie hoci len sčasti, vydá o tom v zákonnej lehote písomné rozhodnutie. Rozhodnutie nevydá v prípade, ak žiadosť bola odložená podľa čl. 11 ods. 4.

3. Ak ZUŠ v lehote na vybavenie žiadosti neposkytla informácie alebo nevydala rozhodnutie a ani informácie nesprístupnila, predpokladá sa, že vydala rozhodnutie, ktorým odmietla informácie poskytnúť. Za deň doručenia rozhodnutia sa v tomto prípade považuje tretí deň od uplynutia lehoty na vybavenie žiadosti.

4. Ak ZUŠ žiadosti nevyhovie hoci len sčasti, dá bezodkladne, najneskôr do troch dní zriaďovateľovi: MsÚ Humenné, podnet na vydanie rozhodnutia.

**Čl. 17**

**Opravné prostriedky**

1. Proti rozhodnutiu ZUŠ o odmietnutí požadovanej informácie môže žiadateľ podať odvolanie v lehote 15 dní od doručenia rozhodnutia alebo márneho uplynutia lehoty na rozhodnutie podľa čl. 15 ods. 3. Odvolanie sa podáva na ZUŠ.

2. O odvolaní proti rozhodnutiu ZUŠ rozhoduje zriaďovateľ: MsÚ Humenné.

3. Odvolací orgán rozhodne o odvolaní do 15 dní od postúpenia odvolania zo strany ZUŠ. Ak v tejto lehote nerozhodne, predpokladá sa, že vydal rozhodnutie, ktorým odvolanie zamietol. Za deň doručenia sa potom považuje druhý deň po uplynutí lehoty na vydanie rozhodnutia.

4. Rozhodnutie o odmietnutí odvolania možno preskúmať v súdnom konaní.

**Čl. 18**

**Evidencia žiadostí**

1. Poverený zamestnanec útvaru riaditeľa ZUŠ /sekretáriát školy/ vedie evidenciu všetkých žiadostí tak, aby poskytovala údaje potrebné na kontrolu vybavovania žiadostí a údaje o najčastejšie vyžiadaných informáciách.

2. Evidencia musí obsahovať najmä tieto údaje:

a) dátum podania žiadosti,

b) vyžiadanú informáciu a navrhovaný spôsob poskytnutia,

c) výsledok vybavenia žiadosti (poskytnutie informácií, vydanie rozhodnutia alebo postúpenie žiadosti),

d) podanie opravného prostriedku.

3. Poverený zamestnanec útvaru riaditeľa ZUŠ /sekretariát školy/:

a) pridelí žiadosti registratúrnu značku, znak hodnoty a lehotu uloženia podľa platného registratúrneho poriadku,

b) vyznačí na spisovom obale spôsob vybavenia žiadosti,

c) vyznačí v registratúrnom denníku typ, druh, status a výsledok vybavenia žiadosti,

d) zaeviduje aj ďalšie záznamy v tej istej veci pod rovnakým číslom spisu a vloží ich spolu s prílohami do spisového obalu,

e) vyhotoví odpovede, ktoré odošle žiadateľovi a zaeviduje to v registratúrnom denníku a  v centrálnej evidencii žiadostí,

 f) uzatvorí spis v registratúrnom denníku.

**Čl. 19**

**Úhrada nákladov**

1. Informácie sa sprístupňujú bezplatne s výnimkou úhrady vo výške, ktorá nesmie prekročiť výšku materiálnych nákladov spojených so zhotovením kópií, so zadovážením technických nosičov a s odoslaním informácie žiadateľovi.

2. ZUŠ môže zaplatenie úhrady odpustiť. O odpustení úhrady rozhoduje štatutárny zástupca školy. Úhrady sú príjmami školy.

3. Za materiálne náklady na sprístupnenie informácie sa považujú:

a) obstaranie technických nosičov dát, a to najmä diskiet, kompaktných diskov,

b) vyhotovenie kópií požadovaných informácií, a to najmä na papier,

c) obstaranie obalu, a to najmä obálok,

d) odoslanie informácií, a to najmä na poštovné.

4. Výšku úhrady nákladov na sprístupnenie informácie určí poverený zamestnanec útvaru riaditeľa ZUŠ ako súčet potrebných nákladov podľa sadzobníka úhrad za sprístupnenie informácií, ktorý tvorí prílohu č. 2 tejto smernice.

5. Žiadateľ môže uhradiť náklady takto:

a) poštovou poukážkou,

b) bezhotovostným prevodom na účet ZUŠ v banke,

c) v hotovosti do pokladne ZUŠ.

**Čl. 20**

**Priestupky**

 1. Priestupku na úseku práva na prístup k informáciám sa dopustí ten, kto vedome vydá a zverejní nepravdivé alebo neúplné informácie, vydaním rozhodnutia alebo vydaním príkazu, alebo iným opatrením zapríčiní porušenie práva na sprístupnenie informácií, poruší inú povinnosť ustanovenú zákonom o slobode informácií

2. Sankcie za priestupky na úseku práva na slobodný prístup k informáciám možno uložiť podľa osobitného predpisu.

**Čl. 21**

**Záverečné ustanovenia**

Táto smernica nadobúda účinnosť 27.10 2015

 PaedDr. Daniela Polovková

 poverená riaditeľka školy

**Príloha č.4 k vnútornej smernici zákona č. 211/2000 Z.z.**

1. Prijímanie žiadosti, sťažností, petícií

Všetky písomné podania (žiadosti, návrhy, podnety, petície, sťažnosti a pod., nielen v zmysle zákona o slobodnom prístupe k informáciám ) sa prijímajú centrálne na riaditeľstve Základnej umeleckej školy, Mierová 81, 066 01 Humenné v pracovných dňoch v čase od 8,30 do 16,30 hod. Žiadosť o sprístupnenie informácie v zmysle zák. č. 211/2000 Z.z. je možné podať:

• písomnou formou na adrese ZUŠ, Mierová 81, 066 01 Humenné,

• na faxovom čísle 057/ 775 26 02

• na adrese elektronickej pošty zus@zushumenne.sk

• cestou zápisníc z triednych aktívov ZRŠ

• osobne

Žiadosť o sprístupnenie informácie musí obsahovať identifikáciu žiadateľa, identifikáciu povinnej osoby, popis predmetu žiadosti a spôsob sprístupnenia informácie. Informácie je možné získať aj oboznámením sa s obsahom písomností na vývesnej tabuli školy a na internetovej stránke [www.zushumenne.edupage.](http://www.zushumenne.edupage.)org

 2. Vybavovanie žiadostí, sťažností

• Za vybavovanie žiadostí zodpovedá riaditeľka školy, zástupkyňa riaditeľky školy, poverený zamestnanec – administratívna pracovníčka.

• Lehota na vybavenie žiadostí a sťažností začína plynúť dňom doručenia na riaditeľstvo školy vyznačenom na odtlačku prezenčnej pečiatky.

• Žiadosť a sťažnosť môže byť vybavená :

- poskytnutím informácie v požadovanom rozsahu

- postúpením inému orgánu

- vydaním rozhodnutia v správnom konaní o nevybavení žiadosti

- odložením, ak žiadateľ nezaplatí požadovanú úhradu za sprístupnenie informácie, alebo ak žiadateľ po výzve nedoplní žiadosť

 - postúpením odvolania na odvolací orgán

3. Lehoty na vybavenie

V prípade Zákona o slobodnom prístupe informácií je to:

• najneskôr 8 pracovných dní odo dňa podania žiadosti

• zo závažných dôvodov je možné predĺžiť lehotu o najviac o ďalších 8 dni

• výzva na doplnenie žiadosti do 7 dní

• v prípade postúpenia nepatriacej žiadosti do 5 dní

• podanie odvolania proti rozhodnutiu do 15 dní

• rozhodnutie o odvolaní do 15 dní od doručenia odvolania

Všeobecné lehota na vydanie rozhodnutia alebo prešetrenia sťažnosti alebo petície je 30 dní. Táto lehota môže byť v závažných prípadoch predĺžená o ďalších 30 dní.

 PaedDr. Daniela Polovková

 poverená riaditeľka školy

Príloha č. 1 k internej smernici zákona č. 211/2000 Z.z.

ZÁZNAM O ÚSTNOM PRIJATÍ ŽIADOSTI O POSKYTNUTIE INFORMÁCIE

Meno a priezvisko žiadateľa: ....................................................................................................................................

Adresa žiadateľa: ....................................................................................................................................................... PSČ : .....................................................................

Telefón : ................................................................

FAX: .......................................................................

E-mail: ...................................................................

VEC: ....................................................................................................................................................... ....................................................................................................................................................... .......................................................................................................................................................

 Vyplní škola:

Dátum a hodina podania žiadosti: ..............................................

Forma prijatia žiadosti: ústne osobne – ústne – telefonicky – listom – faxom – inak

Žiadosť prevzal: ............................................................................

Žiadosť vybavil: ............................................................................

Spôsob vybavenia žiadosti: vybavenie – nevybavenie (dôvody)

Forma vybavenia žiadosti :

ústne - osobne nahliadnutie do spisu

 ústne – telefonicky faxom

 listom - elektronickou poštou zhotovením kópie inak

Dátum vybavenia žiadosti: .................................................

Poplatok .................................... EUR zaplatený: dňa ........................č. dokladu ....................

 odpustený

Príloha č. 2 k internej smernici zákona č. 211/2000 Z.z

ROZHODNUTIE O ODMIETNUTÍ SPRÍSTUPNIŤ INFORMÁCIU

V ................................... dňa .......................... číslo ..............................

Podľa § 18 ods. 2 zákona č. 211/2000 Z.z. O slobodnom prístupe k informáciám a o zmene a doplnení niektorých zákonov

(zákon oslobode informácií) § 46 a 47 zákona 71/1967 Zb. O správnom konaní (správny poriadok)

n e v y h o v u j e

žiadosti o sprístupnenie informácie o: ....................................................................................................................................................... ....................................................................................................................................................... ....................................................................................................................................................... ktorú podal (kto) ...................................................................................

(kedy) ...............................................................

pod evidenčným číslom..................................

Odôvodnenie: ....................................................................................................................................................... ....................................................................................................................................................... .......................................................................................................................................................

**Poučenie:**

k internej smernici zákona č. 211/2000 Z.z

Proti rozhodnutiu možno do 15 dni od jeho doručenia podať opravný prostriedok (rozklad) podľa § 19 ods. 1 a 2 zákona o slobode informácií Základnej škola s materskou školou, Ulica Ivana Krasku 29, Trnava, ktorá toto rozhodnutie vydala. Rozhodnutie možno preskúmať v súdnom konaní.

Odtlačok okrúhlej .....................................................

 pečiatky podpis riaditeľa školy

Príloha č. 3 k internej smernici zákona č. 211/2000 Z.z

SADZOBNÍK

úhrad nákladov v súvislosti s poskytnutím informácií podľa § 21 zákona NR SR č.211/2000 Z.z. o slobodnom prístupe k informáciám a neskorších predpisov a vyhlášky 481/2000Z.z. o podrobnostiach úhrady základov za sprístupnenie informácií vydávam sadzobník úhrad materiálnych nákladov

Žiadateľ uhradí náklady za sprístupnenie informácií podľa sadzobníka úhrad takto :

1/ v hotovosti do pokladne školy

2/ poštovou poukážkou

3/ bezhotovostným prevodom na číslo účtu v banke

sprístupnenie informácie písomne :

1. náklady spojené s vyhotovením kópie a odoslaním informácie:

a/ 0,05 € za vyhotovenie jednej strany informácie formátu A4

b/ 0,10 € za vyhotovenie obojstranného listu formátu A4

c/ 0,10 € za vyhotovenie jednej strany informácie formátu A3

d/ 0,25 € za vyhotovenie obojstranného listu formátu A3

e/ 0,70 € za 1 ks diskety 3,5“

f/ 1,70 € za 1 ks CD ROM

2. obálka

a/ 0,05 € formát A6

b/ 0,10 € formát A5 c/ 0,30 € formát A4

3. náklady spojené s odoslaním informácie podľa aktuálneho cenníka poštových služieb

4. informácie zasielané e-mailom, faxom a telefonicky sú poskytované bezplatne

5. bezplatne sú sprístupňované informácie, u ktorých náklady spojené s vyhotovením kópie a odoslaním informácie sumárne neprekročia 1,70 €.

ZUŠ môže zaplatenie úhrady odpustiť. O odpustení náhrady rozhoduje štatutárny zástupca školy. Úhrady sú príjmami školy.

Humenné 27.10.2015 PaedDr. Daniela Polovková

 poverená riaditeľka školy